CELEX: 32011R0772
Language: sk
Date: 2011-08-02 00:00:00
Title: Vykonávacie nariadenie Komisie (EÚ) č. 772/2011 z  2. augusta 2011 o zatriedení určitého tovaru do kombinovanej nomenklatúry

4.8.2011   
            
            
               SK
            
            
               Úradný vestník Európskej únie
            
            
               L 201/1
            
         VYKONÁVACIE NARIADENIE KOMISIE (EÚ) č. 772/2011
   z 2. augusta 2011
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je vhodné ustanoviť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. augusta 2011
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok vyrobený z kovu a plastu, ktorý je určený na upevnenie detskej bezpečnostnej sedačky v motorovom vozidle (tzv. podstavec pre detskú bezpečnostnú sedačku).
                  Skladá sa z nastaviteľnej časti a systému s červenými/zelenými ukazovateľmi, ktoré udávajú napríklad, či sú výrobok alebo sedačka správne namontované.
                  Slúži na dočasné pripevnenie na kotviace body, ktorými je obvykle príslušenstvo pevne pripevnené ku karosérii vozidla za sedadlom.
                  Výrobok umožňuje pripnutie a odopnutie rôznych modelov detských bezpečnostných sedačiek.
                  
                      (1) Pozri obrázok.
               
               
                  9401 90 80
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry a znením číselných znakov KN 9401, 9401 90 a 9401 90 80.
                  Zatriedenie pod položku 8708 je vylúčené, keďže výrobok nie je trvalo pripevnený ku karosérii motorového vozidla, a nemôže sa teda považovať za príslušenstvo karosérie motorového vozidla.
                  Keď je detská bezpečnostná sedačka namontovaná na „podstavci pre detskú bezpečnostnú sedačku“, tento celok má charakteristické vlastnosti úplnej detskej bezpečnostnej sedačky a spĺňa jej funkciu. Výrobok preto treba považovať za časť a súčasť detskej bezpečnostnej sedačky. Výrobok sa preto zatrieďuje pod číselný znak KN 9401 90 80 ako časť a súčasť sedadla.
               
            
         
      
         (1)  Obrázok slúži len na informačné účely.